Държавен вестник, бр. 105, 2025 г., стр. 47

БРОЙ  105	
Д Ъ Р Ж А В Е Н  В Е С Т Н И К 	
СТР.  47   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Възобновяеми енергийни източници“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Възобновяеми енергийни източници“, могат да изпълняват дейности, свързани с инсталирането, 
експлоатацията и поддръжката на съоръжения и системи, използващи енергия от възобновяеми 
енергийни източници (ВЕИ). Те участват в изграждането на системи, използващи биомаса, 
термопомпи, повърхностни геотермални инсталации и съоръжения за слънчева фотоволтаична и 
слънчева топлинна енергия, включително съхранение на енергия и точки за презареждане. 
Изпълняват дейности по изграждане на тръбни и кабелни трасета, монтаж на панели, колектори, 
инвертори, резервоари, контролни уреди, помпени агрегати, котли на биомаса, зарядни станции 
за електрически превозни средства (ЕПС) и съоръжения за съхранение на енергия. Работата 
включва и свързване на компонентите към електрическата и хидравличната мрежа при спазване 
на проектните изисквания и правилата за безопасност. 
Изпълнителят работи под ръководството на по-високо квалифициран специалист и следва 
проектна и техническа документация. Извършва проби и тестове за основна функционалност, 
следи показанията на уреди и контролира работата на инсталациите по зададени параметри. 
Прилага основни методи за откриване на повреди и съдейства при диагностика и ремонт. Работи 
с електрически и ръчни инструменти, измервателна техника и предпазни средства. Изпълнява 
дейностите в съответствие с изискванията за електро– и пожаробезопасност, хигиена на труда и 
опазване на околната среда. 
Трудовата среда включва работа на открито (покриви, терени), в машинни помещения и 
помещения с повишена влажност, прах или шум, понякога на височина или в ограничени 
пространства. За упражняване на професията се изисква добро здравословно състояние, основни 
познания по електротехника, хидравлика и термодинамика, както и познаване на принципите на 
действие на ВЕИ системите. Прилагат националните и европейските технически стандарти и